Inga Ungure

Inga Ungure (dzimusi Inga Tropa  Murmanskā, Krievijā, iepriekšējā laulībā pazīstama kā Inga Tropa-Fišere) ir latviešu aktrise un teātra režisore.

 Dzīvesgājums 
Dzimusi 1985. gadā latviešu ģimenē tēva dienesta laikā Murmanskā. Tēvs bija policists, māte — skolotāja. Pēc neilga laika ģimene atgriezusies Latvijā. I. Tropa mācījās Degumnieku pamatskolā un Varakļānu vidusskolā, neklātienē mācījās arī Rīgas komercskolā. 2008. gadā absolvēja studijas Latvijas Kultūras akadēmijā, iegūstot bakalaura grādu teātra režijā. 2012. gadā teātra režijā ieguva maģistra grādu.

Kopš 2014. gada ir Jaunā Rīgas teātra aktrise. Strādājusi arī Dirty Deal Teatro un Ģertrūdes ielas teātrī. Nozīmīgākās lomas Jaunajā Rīgas teātrī: Irina (A. Čehova "Trīs māsas", 2005), Heidi (J. Jokela "Fundamentālists", 2008), Lorena (A. Beikeres "Drāmas kursi pieaugušajiem", 2011), Akuļina, (Ļ. Tolstoja "Tumsas vara", 2014), Olga Kliģere (I. Ābeles "Aspazija. Personīgi", 2015), Eva (I. Bergmaņa "Rudens sonāte", 2016), Marija Iļjiņična Uļjanova ("Pēdējā Ļeņina eglīte", pēc dokumentāliem materiāliem, 2017).

Iestudējumi: Ģertrūdes ielas teātrī — kompozīcija "Deviņi. Mīts par radīšanu" (2012); "Dirty Deal Teatro" — kompozīcija "Kā saule gadījās?" (2012), J. Jaunsudrabiņa "Baltā grāmata" (2013), J. Kļavas "Dvēseļu utenis" (2017); Teātrī TT — J. Kļavas "Dāmas" (2013); Rēzeknes teātrī "Joriks" — Dž. de Andželo "Drebošā telts" (2017); Latvijas Nacionālajā teātrī — "Alise Brīnumzemē" (2019); Jaunajā Rīgas teātrī — Aspazijas "Zalkša līgava" (2020). Bijusi režisore arī grupas "Skyforger" metāloperas "Kurbads" brīvdabas iestudējumam Limbažos (2017).

Atveidoja galveno lomu īsfilmā "Septiņas neveikla seksa reizes" (2016). Plašāk pazīstama kļuva ar Ievas lomu seriālā "UgunsGrēks".

Izrāde "Baltā grāmata" 2014. gadā saņēma Baltijas Teātra festivāla bērnu žūrijas galveno balvu, kā arī nominēta "Spēlmaņu nakts" balvai kategorijā "Gada izrāde bērniem vai pusaudžiem". 2017. gadā šo nomināciju saņēmusi arī izrāde "Drebošā telts".

2020. gada 14. augustā apprecējās ar mākslinieku Miķeli Fišeru. Laulība škirta 2022. gadā.

2025. gadā apprecējās ar aktieri un režisoru Gati Unguru.

 Filmogrāfija 

 Seriāli 
 Gads Seriāls Loma Piezīmes 2013-2015 "Ugunsgrēks" Ieva Timmermane 2018 "Viņas melo labāk" Lauma Vilmane 2019-2020 "Viss pa jaunam!" Maija Martinsone 2021 "Emīlija. Latvijas preses karaliene" Annija Simsone miniseriāls

 Filmas 
+GadsFilmaLoma2022"Upurga"Eva

 Atsauces 

 Ārējās saites 
 Inga Tropa izrades.lv

Kategorija:Latviešu teātra aktieri
Kategorija:1985. gadā dzimušie
Kategorija:Jaunā Rīgas teātra aktieri
Kategorija:Murmanskas apgabalā dzimušie
Kategorija:Latviešu teātra režisori
Kategorija:Latviešu kinoaktieri